**Συνάντηση με Κάλια Αντωνίου**

**και καλαθοσφαιριστές στο αεροδρόμιο**

Την πρωταθλήτριά μας στην κολύμβηση Κάλια Αντωνίου και τους καλαθοσφαιριστές του ΑΠΟΕΛ Μιχάλη Κουμή και Ανδρέα Χειμώνα συνάντησε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης στο αεροδρόμιο της Λάρνακας κατά την αναχώρηση της αποστολής του ΚΟΑ για τη Θεσσαλονίκη.

Ο Πρόεδρος του ΚΟΑ συνάντησε την Κύπρια κολυμβήτρια και τους δύο καλαθοσφαιριστές στο διεθνή αερολιμένα της Λάρνακας «Γλαύκος Κληρίδης», μαζί με τον αντιπρόεδρο Κωστάκη Κουκκουλλή και το μέλος του ΔΣ ΚΟΑ Κάλλη Χατζηιωσήφ. Τα μέλη της αντιπροσωπείας του ΚΟΑ είχαν την ευκαιρία να συνομιλήσουν με τη νεαρή Κολυμβήτρια και τους καλαθοσφαιριστές και να συγχαρούν ιδιαίτερα την Κάλια Αντωνίου για τις πρόσφατες επιτυχίες της στους Μεσογειακούς Αγώνες.

Αντιπροσωπεία του ΚΟΑ, με επικεφαλής τον Πρόεδρο Ανδρέα Μιχαηλίδη, θα βρεθεί αυτές τις μέρες στη Θεσσαλονίκη, όπου θα έχει συναντήσεις για το Αθλητικό Μουσείο που σιγά-σιγά παίρνει σάρκα και οστά. Με την αποστολή ταξιδεύει και ο Υπουργός Παιδείας Πρόδρομος Προδρόμου.

\*Στη φωτογραφία και ο Γενικός Διευθυντής στην εστίαση του αεροδρομίου Οδυσσέας Γεωργίου.